কিবরিয়া একনিষ্ঠ বিমূর্ততাবাদী। ষাটের দশকে তাঁর সাথীরা বিমূর্ততার পর্ব শেষ করে আরো নানান কর্মে নিজেদের প্রতিভার ধার পরীক্ষা করে দেখেছেন। কিবরিয়ার এমন দোমনা মনোভঙ্গির কখনোই প্রকাশ পায় নি। পঞ্চাশের হালকা চালের ফিগারেটিভ শিল্প ছেড়ে দিতে তিনি বিমূর্ততায় প্রবেশ করে ষাটের দশকে আর কখনো পিছনে ফিরে তাকান নি। এদিক থেকে তার অর্জন লিনিয়ার। আবার তাঁর সমসাময়িকদের ননলিনিয়ারিটিও যে শিল্পাঙ্গনে নব ভাষা যোগ করতে পারছে, তেমন দাবি করা যায় না।